text: Hold øje med stjålet lastvognstrækker
  17 december 2017 kl. 11.47
  Østjyllands Politi efterlyser en forsvundet lastvognstrækker. Den er kørt fra Hammel mod syd tidligt søndag morgen. Siden har ingen set den.
  Hvis du er ude og køre søndag, beder poltiet dig om at holde øje med en forsvundet rød lastbil.
  Lastvognstrækkeren har registreringsnummer  BV31482. Da den tidligt i morges kørte fra den midtjyske by Hammel mod syd, havde den ingen anhænger med, oplyser politiet.  
  Lastvognstrækkeren har påskriften "Dansk Bio Transport".
  Hvis du spotter den forsvundne trækker så kontakt politiet på 1 1 4.
  